ระเบียบกรุงเทพมหานครระเบียบกรุงเทพมหานครว่าด้วยวิธีประมูลด้วยระบบอิเล็กทรอนิกส์พ.ศ.๒๕๔๙ โดยที่เป็นการสมควรออกระเบียบกรุงเทพมหานครว่าด้วยวิธีประมูลด้วยระบบอิเล็กทรอนิกส์ พ.ศ. ๒๕๔๙ เพื่อให้สอดคล้องกับระเบียบสำนักนายกรัฐมนตรีว่าด้วยการพัสดุด้วยวิธีการทางอิเล็กทรอนิกส์ พ.ศ. ๒๕๔๙อาศัยอำนาจตามความในมาตรา ๔๙ แห่งพระราชบัญญัติระเบียบบริหารราชการกรุงเทพมหานครพ.ศ. ๒๕๒๘ ประกอบกับข้อ ๔ และข้อ ๑๕ (๖) แห่งข้อบัญญัติกรุงเทพมหานคร เรื่อง การพัสดุพ.ศ. ๒๕๓๘ ซึ่งแก้ไขเพิ่มเติมโดยข้อบัญญัติกรุงเทพมหานคร เรื่อง การพัสดุ (ฉบับที่๒) พ.ศ. ๒๕๔๘ ผู้ว่าราชการกรุงเทพมหานครจึงออกระเบียบกรุงเทพมหานครว่าด้วยวิธีประมูลด้วยระบบอิเล็กทรอนิกส์ พ.ศ. ๒๕๔๙ ไว้ดังนี้ข้อ ๑ ระเบียบนี้เรียกว่า ระเบียบกรุงเทพมหานครว่าด้วยวิธีประมูลด้วยระบบอิเล็กทรอนิกส์ พ.ศ. ๒๕๔๙ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาระเบียบ ข้อบังคับ ประกาศ หรือคำสั่งอื่นใดในส่วนที่กำหนดไว้ในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๔ ในระเบียบนี้วิธีประมูลด้วยระบบอิเล็กทรอนิกส์หมายความว่า การจัดซื้อหรือจัดจ้างตามข้อบัญญัติกรุงเทพมหานคร เรื่อง การพัสดุ พ.ศ.๒๕๓๘ ซึ่งแก้ไขเพิ่มเติมโดยข้อบัญญัติกรุงเทพมหานคร เรื่อง การพัสดุ (ฉบับที่ ๒) พ.ศ.๒๕๔๘ แต่ไม่รวมถึงการจ้างที่ปรึกษา การจ้างออกแบบและควบคุมงานการซื้อหรือการจ้างโดยวิธีพิเศษหรือวิธีกรณีพิเศษ โดยกำหนดให้ผู้เสนอราคาได้เสนอราคาแข่งขันกันเองด้วยระบบอิเล็กทรอนิกส์ภายในระยะเวลา และ ณ สถานที่ที่กำหนดโดยไม่เปิดเผยตัวเลขที่มีการเสนอราคา(Sealed Bid Auction)ราคาสูงสุดหมายความว่า ราคากลาง วงเงินงบประมาณที่มีอยู่ หรือราคาสูงสุด ที่กรุงเทพมหานครจะพึงรับได้ตามหลักเกณฑ์ที่คณะกรรมการว่าด้วยวิธีประมูลด้วยระบบอิเล็กทรอนิกส์ (กวอ.) กำหนดหัวหน้าหน่วยการคลังหมายความว่า หัวหน้าหน่วยงานซึ่งมีหน้าที่เกี่ยวกับการรับเงิน การเบิกจ่ายเงิน การถอนเงินการนำส่งเงิน การฝากเงิน และการเก็บรักษาเงิน ทั้งนี้ ให้รวมถึงหัวหน้าฝ่ายการคลังสำนักงานเลขานุการสำนัก หัวหน้าฝ่ายการคลัง กองกลาง สำนักปลัดกรุงเทพมหานครหัวหน้าฝ่ายการคลัง สำนักงานเขต หัวหน้าฝ่ายบริหารงานทั่วไป สำนักงานเลขานุการสภากรุงเทพมหานครหัวหน้าฝ่ายบริหารงานทั่วไป สำนักงานเลขานุการผู้ว่าราชการกรุงเทพมหานคร หัวหน้าฝ่ายการคลังกองบริหารทั่วไป สำนักงานคณะกรรมการข้าราชการกรุงเทพมหานคร และให้หมายความรวมถึงหัวหน้าฝ่ายหรือหัวหน้ากลุ่มงานซึ่งได้รับแต่งตั้งจากหัวหน้าหน่วยงานตามกฎหมายว่าด้วยระเบียบบริหารราชการกรุงเทพมหานคร ให้ทำหน้าที่หัวหน้ากลุ่มการคลัง ซึ่งมีหน้าที่เกี่ยวกับการรับเงินการเบิกจ่ายเงิน การถอนเงิน การนำส่งเงิน การฝากเงิน การเก็บรักษาเงิน และการตรวจเงินด้วยข้อ ๕ การใช้บังคับให้การจัดซื้อหรือจัดจ้างของหน่วยงานที่กิจกรรม โครงการหรือการก่อสร้างมีมูลค่าเกินกว่าสองล้านบาท ซึ่งใช้เงินงบประมาณ เงินนอกงบประมาณ เงินอุดหนุนรัฐบาลเงินกู้ และเงินช่วยเหลือดำเนินการตามระเบียบนี้ เว้นแต่จะได้รับอนุมัติจาก กวอ. ให้จัดซื้อหรือจัดจ้างด้วยวิธีการอื่นได้ข้อ ๖ ความสัมพันธ์กับกฎหมาย ระเบียบ และคำสั่งอื่นนอกจากที่กำหนดไว้แล้วในระเบียบนี้ ให้วิธีประมูลด้วยระบบอิเล็กทรอนิกส์ดำเนินการตามข้อบัญญัติกรุงเทพมหานคร เรื่อง การพัสดุ พ.ศ. ๒๕๓๘ ซึ่งแก้ไขเพิ่มเติมโดยข้อบัญญัติกรุงเทพมหานครพ.ศ. ๒๕๔๘ หรือระเบียบอื่น หรือคำสั่งอื่นของกรุงเทพมหานครที่เกี่ยวข้องควบคู่ไปด้วยเว้นแต่ กวอ. จะกำหนดหรือวินิจฉัยเป็นอย่างอื่นข้อ ๗ คณะกรรมการให้มีคณะกรรมการว่าด้วยวิธีประมูลด้วยระบบอิเล็กทรอนิกส์เรียกโดยย่อว่า กวอ. ประกอบด้วย ปลัดกรุงเทพมหานครเป็นประธานกรรมการ ผู้อำนวยการสำนักการคลัง ผู้อำนวยการสำนักงบประมาณกรุงเทพมหานคร ผู้อำนวยการสำนักงานกฎหมายและคดี ผู้อำนวยการกองควบคุมระบบคอมพิวเตอร์ผู้อำนวยการกองทะเบียนทรัพย์สินและพัสดุ ผู้แทนสำนักงานอัยการสูงสุด ผู้แทนกระทรวงมหาดไทยผู้แทนกรมบัญชีกลาง ผู้ทรงคุณวุฒิซึ่งผู้ว่าราชการกรุงเทพมหานครแต่งตั้งไม่เกิน ๓ คนเป็นกรรมการ และผู้อำนวยการสำนักงานเศรษฐกิจการคลัง เป็นกรรมการและเลขานุการผู้อำนวยการสำนักงานเศรษฐกิจการคลัง อาจมอบหมายให้ข้าราชการในสำนักงานเศรษฐกิจการคลังเป็นผู้ช่วยเลขานุการได้ตามความจำเป็นข้อ ๘ อำนาจหน้าที่คณะกรรมการ กวอ. มีอำนาจหน้าที่ดังนี้(๑) ตีความและวินิจฉัยปัญหาที่เกี่ยวกับการปฏิบัติตามระเบียบนี้(๒) พิจารณาอนุมัติยกเว้นหรือผ่อนผันการไม่ปฏิบัติตามระเบียบนี้(๓) พิจารณาอุทธรณ์และคำร้องเรียนเกี่ยวกับการไม่ปฏิบัติตามระเบียบนี้และความไม่เป็นธรรมอื่นๆ(๔) พิจารณาอนุมัติการดำเนินการจัดซื้อหรือจัดจ้างด้วยวิธีการอื่น(๕) กำหนดแนวทาง และวิธีปฏิบัติในกระบวนการเสนอราคาด้วยวิธีการทางอิเล็กทรอนิกส์(๖) เสนอแนะการแก้ไขปรับปรุงระเบียบนี้ต่อผู้ว่าราชการกรุงเทพมหานคร(๗) แต่งตั้งคณะอนุกรรมการเพื่อทำหน้าที่ตามที่คณะกรรมการมอบหมายข้อ ๙ การเตรียมดำเนินการ(๑) ให้หัวหน้าหน่วยงานที่จะจัดซื้อหรือจัดจ้างตามข้อ๕ แต่งตั้งคณะกรรมการกำหนดร่างขอบเขตของงาน (Terms of Reference : TOR)และร่างเอกสารการประมูลก่อนเริ่มการจัดซื้อหรือจัดจ้างตามระเบียบนี้ เมื่อขอบเขตของงานดังกล่าวได้รับอนุมัติแล้วให้นำสาระสำคัญที่สามารถเผยแพร่ได้ลงประกาศทางเว็บไซต์ของกรุงเทพมหานคร ( )และเว็บไซต์ของกรมบัญชีกลาง ( )เป็นเวลาติดต่อกันไม่น้อยกว่าสามวันทำการ เพื่อให้สาธารณชนเสนอแนะวิจารณ์หรือมีความเห็นเป็นลายลักษณ์อักษรหรือทางเว็บไซต์ มายังหน่วยงานโดยเปิดเผยตัว เมื่อคณะกรรมการตามข้อนี้พิจารณาเห็นสมควรปรับปรุงร่างขอบเขตของงานตามนั้นและดำเนินการปรับปรุงเสร็จแล้ว ให้เสนอหัวหน้าหน่วยงานเพื่อขอความเห็นชอบ แล้วนำลงประกาศทางเว็บไซต์ของกรุงเทพมหานคร( ) และเว็บไซต์ของกรมบัญชีกลาง ( )อีกครั้งหนึ่งเป็นเวลาไม่น้อยกว่าสามวันทำการ ทั้งนี้ จะประกาศทางสื่อมวลชนอื่นเพิ่มเติมตามที่เห็นสมควรด้วยก็ได้(๒) ในระหว่างดำเนินการตาม (๑) ให้เจ้าหน้าที่พัสดุของหน่วยงานที่จัดซื้อหรือจัดจ้างเสนอผู้มีอำนาจสั่งซื้อหรือสั่งจ้างผ่านหัวหน้าหน่วยการคลังเพื่อให้แต่งตั้งคณะกรรมการดำเนินการประมูลด้วยระบบอิเล็กทรอนิกส์ตามโครงการ (ระบุชื่อตามความเหมาะสม)โดยจะเสนอรายชื่อกรรมการบางส่วนหรือทั้งหมด เพื่อประกอบการพิจารณาด้วยก็ได้ หรือจะเสนอขอแต่งตั้งคณะกรรมการดำเนินการประมูลด้วยระบบอิเล็กทรอนิกส์ดังกล่าวมาพร้อมกับการรายงานขอซื้อหรือขอจ้างตามข้อ ๑๐ ก็ได้ให้หัวหน้าหน่วยการคลังของหน่วยงานที่จัดซื้อหรือจัดจ้างคัดเลือกผู้ให้บริการตลาดกลางอิเล็กทรอนิกส์จากทะเบียนที่มีอยู่ เพื่อทำหน้าที่เป็นผู้จัดการประมูลด้วยวิธีการทางอิเล็กทรอนิกส์ตลอดจนกำหนดวันเวลาและสถานที่เสนอราคาด้วยวิธีการทางอิเล็กทรอนิกส์ เพื่อเป็นข้อมูลให้คณะกรรมการดำเนินการต่อไปค่าใช้จ่ายในการจัดการประมูลสำหรับผู้ให้บริการตลาดกลางอิเล็กทรอนิกส์ให้อยู่ในความรับผิดชอบของผู้ได้รับการแจ้งตามข้อ ๑๑ ว่าเป็นผู้มีสิทธิเสนอราคาตามแนวทางและวิธีปฏิบัติที่ กวอ. ประกาศกำหนด(๓) ให้ผู้มีอำนาจสั่งซื้อหรือสั่งจ้างแต่งตั้งคณะกรรมการดำเนินการประมูลด้วยระบบอิเล็กทรอนิกส์ตามโครงการประกอบด้วย ประธานกรรมการหนึ่งคน จากข้าราชการกรุงเทพมหานครในหน่วยงานที่จัดซื้อหรือจัดจ้างและกรรมการอื่นอีกไม่น้อยกว่าสามคนและไม่มากกว่าห้าคน ในจำนวนนี้ให้แต่งตั้งข้าราชการจากหน่วยงานอื่นของกรุงเทพมหานครที่มิใช่หน่วยงานที่จัดซื้อหรือจัดจ้างอย่างน้อยหนึ่งคนทั้งนี้ จะแต่งตั้งตามข้อเสนอของหน่วยงานที่จัดซื้อหรือจัดจ้างทั้งหมดหรือบางส่วนก็ได้โดยให้เจ้าหน้าที่พัสดุในหน่วยงานนั้นเป็นกรรมการและเลขานุการข้อ ๑๐ การรายงานขอซื้อหรือขอจ้าง ให้เจ้าหน้าที่พัสดุจัดทำรายงานขอซื้อหรือขอจ้างผ่านหัวหน้าเจ้าหน้าที่พัสดุ แล้วเสนอขอความเห็นชอบต่อผู้มีอำนาจสั่งซื้อหรือสั่งจ้างโดยให้แนบ TOR และเอกสารการประมูลที่ได้ดำเนินการตามข้อ ๙ แล้วพร้อมทั้งเอกสารอื่นที่เกี่ยวข้องเมื่อได้รับความเห็นชอบจากผู้มีอำนาจสั่งซื้อหรือสั่งจ้างแล้วให้คณะกรรมการดำเนินการประมูลด้วยระบบอิเล็กทรอนิกส์ดังกล่าว นำสาระสำคัญของเอกสารประกาศการประมูลด้วยระบบอิเล็กทรอนิกส์เอกสารการประมูลและเอกสารเบื้องต้นอื่นๆที่สามารถเผยแพร่ได้ ลงประกาศทางเว็บไซต์ของกรุงเทพมหานคร ( )และเว็บไซต์ของกรมบัญชีกลาง ( )เป็นเวลาไม่น้อยกว่าสามวันทำการ โดยกำหนดให้มีการจัดทำซองข้อเสนอด้านเทคนิค การวางหลักประกันซองวัน เวลาและสถานที่ ที่ให้ยื่นซองข้อเสนอด้านเทคนิค เงื่อนไข เงื่อนเวลาและสถานที่ที่เกี่ยวข้องทั้งนี้ จะแจกจ่ายหรือจำหน่ายเอกสารดังกล่าวก็ได้ พร้อมกับแจ้งผลการส่งลงประกาศทางเว็บไซต์ดังกล่าวและเอกสารประกาศการประมูลด้วยระบบอิเล็กทรอนิกส์เอกสารการประมูล และเอกสารเบื้องต้นอื่นๆ ให้กองประชาสัมพันธ์ สำนักปลัดกรุงเทพมหานครเพื่อตรวจสอบการประกาศทางเว็บไซต์ และเผยแพร่ประกาศการประมูลด้วยระบบอิเล็กทรอนิกส์โดยวิธีอื่นให้ประชาชนทั่วไปทราบกรณีกองประชาสัมพันธ์ สำนักปลัดกรุงเทพมหานคร ตรวจสอบพบว่าคณะกรรมการดำเนินการประมูลด้วยระบบอิเล็กทรอนิกส์มิได้ดำเนินการลงประกาศในเว็บไซต์ภายในเวลาที่กำหนดให้กองประชาสัมพันธ์ สำนักปลัดกรุงเทพมหานครรีบรายงานต่อปลัดกรุงเทพมหานครเพื่อพิจารณาสั่งการต่อไปข้อ ๑๑ การยื่นซองข้อเสนอด้านเทคนิค(๑) ให้ผู้ประสงค์จะเสนอราคายื่นซองข้อเสนอด้านเทคนิคต่อคณะกรรมการดำเนินการประมูลด้วยระบบอิเล็กทรอนิกส์ตามข้อ ๙ (๓) ผ่านทางหน่วยงานที่จัดซื้อหรือจัดจ้างภายในระยะเวลาที่คณะกรรมการดำเนินการประมูลด้วยระบบอิเล็กทรอนิกส์กำหนดโดยต้องให้เวลาไม่น้อยกว่าสามวันทำการนับแต่วันสุดท้ายของการแจกจ่ายหรือจำหน่ายเอกสารตามข้อ ๑๐ วรรคสอง แต่ต้องเป็นระยะเวลาภายในสามสิบวันนับแต่วันแรกที่กำหนดให้ยื่นซองดังกล่าวการรับซองข้อเสนอด้านเทคนิคตามวรรคหนึ่งให้เป็นไปตามข้อบัญญัติกรุงเทพมหานครเรื่อง การพัสดุ พ.ศ. ๒๕๓๘ ซึ่งแก้ไขเพิ่มเติมโดยข้อบัญญัติกรุงเทพมหานคร เรื่อง การพัสดุ(ฉบับที่ ๒) พ.ศ. ๒๕๔๘ เว้นแต่ กวอ. จะกำหนดเป็นอย่างอื่น(๒) เมื่อสิ้นกำหนดเวลาตาม (๑) แล้ว ให้คณะกรรมการดำเนินการประมูลด้วยระบบอิเล็กทรอนิกส์ดำเนินการคัดเลือกเบื้องต้นเพื่อหาผู้มีสิทธิเสนอราคาโดยพิจารณาว่าก. คุณสมบัติของผู้ประสงค์จะเสนอราคาครบถ้วนหรือไม่และยื่นเอกสารต่างๆ ครบถ้วนหรือไม่ข. ข้อเสนอด้านเทคนิค (prequalification)มีความเหมาะสมหรือไม่ค. เป็นผู้เสนอราคาที่มีผลประโยชน์ร่วมกันตามข้อบัญญัติกรุงเทพมหานครเรื่อง การพัสดุ พ.ศ. ๒๕๓๘ ซึ่งแก้ไขเพิ่มเติมโดยข้อบัญญัติกรุงเทพมหานคร เรื่อง การพัสดุ(ฉบับที่ ๒) พ.ศ. ๒๕๔๘ หรือไม่ทั้งนี้ ต้องให้แล้วเสร็จภายในเวลาที่คณะกรรมการดำเนินการประมูลด้วยระบบอิเล็กทรอนิกส์กำหนดเมื่อคณะกรรมการดำเนินการประมูลด้วยระบบอิเล็กทรอนิกส์ดำเนินการคัดเลือกเบื้องต้นเพื่อหาผู้มีสิทธิเสนอราคาเสร็จแล้ว กล่าวคือเป็นผู้มีคุณสมบัติครบถ้วน ข้อเสนอด้านเทคนิคมีความเหมาะสมและไม่เป็นผู้เสนอราคาที่มีผลประโยชน์ร่วมกันให้แจ้งผู้ประสงค์จะเสนอราคาแต่ละรายทราบผลการพิจารณาเฉพาะของตน โดยไม่เปิดเผยรายชื่อดังกล่าวต่อสาธารณชน(๓) หากผู้ประสงค์จะเสนอราคาที่ไม่ผ่านการคัดเลือกเบื้องต้นตาม(๒) ประสงค์จะคัดค้านผลการพิจารณา ก็ให้อุทธรณ์ต่อหัวหน้าหน่วยงานได้ภายในสามวันทำการนับแต่วันที่ได้รับแจ้งและให้หัวหน้าหน่วยงานพิจารณาให้แล้วเสร็จพร้อมแจ้งผลการพิจารณาให้ผู้คัดค้านแต่ละรายทราบภายในเจ็ดวันทำการ ทั้งนี้ ในระหว่างการพิจารณาจะดำเนินการขั้นตอนต่อไปมิได้หากหัวหน้าหน่วยงานไม่อาจแจ้งผลการพิจารณาวินิจฉัยให้ผู้คัดค้านทราบภายในเวลาที่กำหนดให้ระงับการดำเนินการขั้นตอนต่อไปจนกว่าจะพิจารณาแล้วเสร็จ และแจ้งผลการพิจารณาให้ผู้คัดค้านแต่ละรายทราบ(๔) ในกรณีที่ปรากฏว่ามีผู้มีสิทธิเสนอราคาเพียงรายเดียวให้หน่วยงานที่จะจัดซื้อ หรือจัดจ้างรายงานผู้มีอำนาจสั่งซื้อหรือสั่งจ้าง เพื่อสั่งยกเลิกการดำเนินการทั้งหมดแล้วเริ่มดำเนินการใหม่หรือจะขออนุมัติจาก กวอ. ดำเนินการจัดซื้อหรือจัดจ้างด้วยวิธีการอื่นก็ได้(๕) ให้คณะกรรมการดำเนินการประมูลด้วยระบบอิเล็กทรอนิกส์แจ้งผลการพิจารณาคัดเลือกเบื้องต้นต่อหัวหน้าหน่วยการคลังเพื่อกำหนดวันเวลาและสถานที่เสนอราคาด้วยวิธีการทางอิเล็กทรอนิกส์ข้อ ๑๒ การเสนอราคาเมื่อพิจารณาคัดเลือกเบื้องต้นตามข้อ ๑๑ และได้รับแจ้งวันเวลาและสถานที่เสนอราคาจากหัวหน้าหน่วยการคลังของหน่วยงานที่จัดซื้อหรือจัดจ้างแล้วให้หน่วยงานที่จัดซื้อหรือจัดจ้างแจ้งวัน เวลา และสถานที่เสนอราคา ให้ผู้มีสิทธิเสนอราคาทุกรายทราบเพื่อดำเนินการเข้าสู่กระบวนการเสนอราคาด้วยวิธีการทางอิเล็กทรอนิกส์ ดังนี้(๑) ให้ผู้มีสิทธิเสนอราคาแต่ละรายส่งผู้แทนไม่เกินรายละสามคนเข้าสู่กระบวนการเสนอราคาก่อนเวลาเริ่มการเสนอราคา โดยให้แจ้งชื่อตามแบบที่ กวอ. กำหนดในวันเสนอราคาและให้เข้าประจำในสถานที่ตามที่คณะกรรมการดำเนินการประมูลด้วยระบบอิเล็กทรอนิกส์จัดไว้โดยแยกจากผู้มีสิทธิเสนอราคารายอื่น และมีเจ้าหน้าที่ของรัฐตามที่คณะกรรมการดำเนินการประมูลด้วยระบบอิเล็กทรอนิกส์มอบหมายอีกหนึ่งคนเข้าประจำ ห้ามมีการติดต่อสื่อสารกับบุคคลอื่นไม่ว่าด้วยวิธีใด เมื่อถึงเวลาเริ่มการเสนอราคาแล้วผู้มีสิทธิเสนอราคาจะเปลี่ยนหรือเพิ่มผู้แทนมิได้ แต่อาจขอถอนผู้แทนบางคนออกเพราะเหตุใดเหตุหนึ่งได้หากผู้มีสิทธิเสนอราคารายใดไม่ส่งผู้แทนมาตามวัน เวลา และสถานที่ที่กำหนดให้ประธานคณะกรรมการดำเนินการประมูลด้วยระบบอิเล็กทรอนิกส์ประกาศเป็นผู้หมดสิทธิเสนอราคาแล้วแจ้งผู้แทนผู้มีสิทธิเสนอราคาที่เหลืออยู่ทุกรายเพื่อเข้าสู่กระบวนการเสนอราคาแต่ถ้ามีผู้มีสิทธิเสนอราคาเพียงรายเดียวเมื่อถึงเวลาเริ่มการเสนอราคา ให้นำความในข้อ๑๑ (๔) มาใช้โดยอนุโลม(๒) สถานที่เสนอราคาตามข้อ ๙ (๒) อาจต่างจากที่ตั้งของหน่วยงานที่จัดซื้อหรือจัดจ้างก็ได้เว้นแต่ กวอ. จะมีมติเป็นประการอื่น วันที่กำหนดให้มีการเสนอราคาต้องเป็นวันราชการและให้เริ่มกระบวนการเสนอราคาด้วยวิธีการทางอิเล็กทรอนิกส์ในเวลาราชการ แต่จะสิ้นสุดลงนอกเวลาราชการก็ได้ทั้งนี้ กระบวนการเสนอราคาให้กระทำภายในเวลาไม่น้อยกว่าสามสิบนาที และไม่เกินกว่าหกสิบนาทีโดยประธานคณะกรรมการดำเนินการประมูลด้วยระบบอิเล็กทรอนิกส์ ประกาศกำหนดเวลาแน่นอนที่จะใช้ในกระบวนการเสนอราคาให้ทราบล่วงหน้าก่อนเริ่มกระบวนการเสนอราคา(๓) เมื่อเริ่มกระบวนการเสนอราคา ให้ผู้แทนผู้มีสิทธิเสนอราคาเริ่มการเสนอราคาด้วยวิธีการทางอิเล็กทรอนิกส์ซึ่งคณะกรรมการดำเนินการประมูลด้วยระบบอิเล็กทรอนิกส์จะตรวจสอบควบคุมอยู่ ณ สถานที่ตามที่คณะกรรมการดำเนินการประมูลด้วยระบบอิเล็กทรอนิกส์จัดไว้การเสนอราคากระทำได้หลายครั้ง จนถึงเวลาที่ประธานคณะกรรมการดำเนินการประมูลด้วยระบบอิเล็กทรอนิกส์แจ้งเตือนว่าเป็นช่วงเวลาสามถึงห้านาทีสุดท้าย ในช่วงเวลาดังกล่าวระบบจะไม่แสดงว่าราคาของผู้ใดมีสถานะใดเมื่อหมดเวลาแล้วให้ประธานแจ้งสิ้นสุดกระบวนการเสนอราคาเมื่อสิ้นสุดเวลาตามที่กำหนดใน (๒) แล้ว หากปรากฏว่ามีผู้เสนอราคาต่ำสุดเท่ากันหลายรายจนไม่อาจชี้ขาดได้ให้คณะกรรมการดำเนินการประมูลด้วยระบบอิเล็กทรอนิกส์ขยายเวลาออกไปอีกสามนาที โดยนำความในวรรคก่อนมาใช้โดยอนุโลมทั้งนี้ ให้ผู้มีสิทธิเสนอราคาทุกรายมีสิทธิเข้าเสนอราคาในช่วงเวลาที่ขยายนั้น และเมื่อครบกำหนดเวลาแล้วหากยังไม่อาจชี้ขาดได้ ให้ขยายเวลาออกไปอีกครั้งละสามนาที จนได้ผู้เสนอราคาต่ำสุดเพียงรายเดียวในช่วงเวลาที่ขยายเวลาออกไปจึงให้แจ้งสิ้นสุดกระบวนการเสนอราคา(๔) คณะกรรมการดำเนินการประมูลด้วยระบบอิเล็กทรอนิกส์จะประชุมพิจารณาทันทีที่กระบวนการเสนอราคาสิ้นสุดลง เพื่อมีมติว่าสมควรรับการเสนอราคาของผู้มีสิทธิเสนอราคารายใดมตินั้นต้องแสดงเหตุผลประกอบการพิจารณา แล้วรายงานเสนอผู้มีอำนาจสั่งซื้อหรือสั่งจ้างภายในสามวันทำการ หากผู้มีอำนาจสั่งซื้อหรือสั่งจ้างเห็นชอบกับมติของคณะกรรมการดำเนินการประมูลด้วยระบบอิเล็กทรอนิกส์ให้คณะกรรมการดำเนินการประมูลด้วยระบบอิเล็กทรอนิกส์ แจ้งผลการพิจารณาให้ผู้มีสิทธิเสนอราคาทุกรายทราบหากผู้มีอำนาจสั่งซื้อหรือสั่งจ้าง ไม่เห็นชอบกับมติของคณะกรรมการดำเนินการประมูลด้วยระบบอิเล็กทรอนิกส์ให้แจ้งเหตุผลให้คณะกรรมการดำเนินการประมูลด้วยระบบอิเล็กทรอนิกส์ทราบและให้คณะกรรมการดำเนินการประมูลด้วยระบบอิเล็กทรอนิกส์ชี้แจงภายในสามวันทำการเมื่อได้รับคำชี้แจงแล้ว หากผู้มีอำนาจสั่งซื้อหรือสั่งจ้างพิจารณาเห็นชอบตามมติของคณะกรรมการดำเนินการประมูลด้วยระบบอิเล็กทรอนิกส์ให้คณะกรรมการดำเนินการประมูลด้วยระบบอิเล็กทรอนิกส์แจ้งผลการพิจารณาให้ผู้มีสิทธิเสนอราคาทุกรายทราบหากผู้มีอำนาจสั่งซื้อหรือสั่งจ้างยังคงไม่เห็นชอบตามมติคณะกรรมการดำเนินการประมูลด้วยระบบอิเล็กทรอนิกส์ให้ผู้มีอำนาจสั่งซื้อหรือสั่งจ้างสั่งยกเลิกการประมูล และให้คณะกรรมการดำเนินการประมูลด้วยระบบอิเล็กทรอนิกส์แจ้งให้ผู้มีสิทธิเสนอราคาทุกรายทราบและรายงานให้ กวอ. ทราบผลการพิจารณาของผู้มีอำนาจสั่งซื้อหรือสั่งจ้าง ทั้งนี้ ให้ดำเนินการภายในเจ็ดวันทำการนับแต่วันที่ผู้มีอำนาจสั่งซื้อหรือสั่งจ้างสั่งการ และส่งประกาศให้กองประชาสัมพันธ์สำนักปลัดกรุงเทพมหานคร เพื่อลงประกาศทางเว็บไซต์ ของกรุงเทพมหานคร ( )และเว็บไซต์ของกรมบัญชีกลาง ( )อย่างน้อยสามวันทำการ(๕) ในกรณีผู้มีสิทธิเสนอราคาที่เข้าสู่กระบวนการเสนอราคาไม่เห็นด้วยกับผลการพิจารณาของผู้มีอำนาจสั่งซื้อหรือสั่งจ้างหรือเห็นว่ามีเหตุอื่นใดอันควรร้องเรียนเพื่อความเป็นธรรม ให้อุทธรณ์หรือร้องเรียนต่อ กวอ. ภายในสามวันทำการ นับแต่วันที่ได้รับแจ้ง ทั้งนี้ ให้ กวอ. พิจารณาอุทธรณ์หรือคำร้องเรียนให้เสร็จภายในสามสิบวัน โดยในระหว่างนี้ให้ กวอ. แจ้งหน่วยงานเพื่อระงับการดำเนินการขั้นตอนต่อไปในกรณีที่ กวอ. เห็นว่าอุทธรณ์ฟังขึ้น หรือคำร้องเรียนมีผล ให้สั่งให้หน่วยงานที่จะจัดซื้อหรือจัดจ้างดำเนินกระบวนการเสนอราคาใหม่ โดยเริ่มจากขั้นตอนใดก็ได้ตามแต่ กวอ. จะมีคำสั่งในกรณีที่ กวอ. เห็นว่าอุทธรณ์ฟังไม่ขึ้น หรือฟังขึ้นแต่ไม่มีผลเป็นการเปลี่ยนแปลงผลการพิจารณาที่ได้แจ้งไปแล้วให้ กวอ. รายงานผู้มีอำนาจพิจารณาอุทธรณ์ตามกฎหมาย เพื่อวินิจฉัยต่อไป ส่วนคำร้องเรียนหาก กวอ. เห็นว่าไม่มีผลเป็นการเปลี่ยนแปลงผลการพิจารณาที่ได้แจ้งไปแล้วให้แจ้งหน่วยงานเพื่อดำเนินการตามข้อบัญญัติกรุงเทพมหานคร เรื่อง การพัสดุ พ.ศ. ๒๕๓๘ซึ่งแก้ไขเพิ่มเติมโดยข้อบัญญัติกรุงเทพมหานคร (ฉบับที่ ๒) พ.ศ. ๒๕๔๘ ต่อไป(๖) นับแต่เวลาที่เริ่มการเสนอราคาจนถึงเวลาที่สิ้นสุดการเสนอราคาให้คณะกรรมการดำเนินการประมูลด้วยระบบอิเล็กทรอนิกส์อย่างน้อยกึ่งหนึ่งอยู่ประจำในสถานที่ที่กำหนดเพื่อตรวจสอบควบคุมการเสนอราคาให้เป็นไปโดยเรียบร้อย ทั้งนี้ กวอ. อาจมีข้อกำหนดให้บันทึกภาพและหรือเสียงในเหตุการณ์ที่เกิดขึ้นระหว่างการเสนอราคาเพื่อเป็นหลักฐานด้วยก็ได้ข้อ ๑๓ มาตรการรักษาความเป็นธรรม และผลประโยชน์ของรัฐ(๑) ห้ามผู้แทนผู้มีสิทธิเสนอราคาแต่ละรายติดต่อสื่อสารกับบุคคลอื่นหรือออกจากสถานที่ ตามที่คณะกรรมการดำเนินการประมูลด้วยระบบอิเล็กทรอนิกส์จัดไว้ ตั้งแต่เวลาที่เริ่มกระบวนการเสนอราคาจนถึงเวลาที่สิ้นสุดกระบวนการเสนอราคา(๒) ให้คณะกรรมการดำเนินการประมูลด้วยระบบอิเล็กทรอนิกส์แจ้งราคาสูงสุดให้ผู้เสนอราคาทุกรายทราบล่วงหน้า เพื่อให้เป็นฐานในการเสนอราคา การเสนอราคาแต่ละครั้งต้องต่ำกว่าราคาสูงสุดและราคาที่ตนเคยเสนอไว้ก่อนแล้วการเสนอราคาเพิ่มขึ้นจะกระทำมิได้(๓) การแสดงผลการเสนอราคาด้วยวิธีการทางอิเล็กทรอนิกส์ตามขั้นตอนข้อ๑๒ (๑) (๒) และ (๓) ให้กระทำโดยเปิดเผยต่อสาธารณชน แต่ต้องไม่กระทบต่อการเสนอราคาของผู้แทนผู้มีสิทธิเสนอราคาแต่ละรายในสถานที่ตามที่คณะกรรมการดำเนินการประมูลด้วยระบบอิเล็กทรอนิกส์จัดไว้ ทั้งนี้ หากคณะกรรมการดำเนินการประมูลด้วยระบบอิเล็กทรอนิกส์เห็นสมควรโดยความเห็นชอบของหัวหน้าหน่วยงาน อาจให้มีการถ่ายทอดโทรทัศน์ทางวงจรปิดหรือเป็นการทั่วไปให้สาธารณชนทราบก็ได้และต้องอนุญาตให้สื่อมวลชนและบุคคลภายนอกเข้าชมหรือรับทราบผลการเสนอราคาตามขั้นตอนดังกล่าวได้ตามแนวทางและวิธีการรักษาความสงบเรียบร้อยที่คณะกรรมการดำเนินการประมูลด้วยระบบอิเล็กทรอนิกส์กำหนด(๔) ในกรณีที่ กวอ. เห็นเอง หรือจากการพิจารณาอุทธรณ์หรือคำร้องเรียนตามข้อ ๑๒ (๕) ว่ากรรมการ เจ้าหน้าที่ ผู้มีสิทธิเสนอราคา หรือผู้มีส่วนเกี่ยวข้องกับการจัดซื้อหรือจัดจ้างผู้ใดมิได้ปฏิบัติให้เป็นไปตามระเบียบนี้ หรือมีเจตนาก่อให้เกิดความเสียหายแก่ผู้มีสิทธิเสนอราคาหรือกรุงเทพมหานครไม่ว่าจะก่อให้เกิดผลเสียหายแล้วหรือไม่กวอ. อาจแจ้งให้ผู้มีอำนาจ ดำเนินการตามกฎหมายว่าด้วยความผิดเกี่ยวกับการเสนอราคาต่อหน่วยงานของรัฐ หรือกฎหมายอื่นที่เกี่ยวข้องก็ได้หรือหากเข้าข่ายความผิดทางวินัย ให้แจ้งผู้บังคับบัญชาของผู้นั้นดำเนินการทางวินัยด้วย(๕) คณะกรรมการดำเนินการประมูลด้วยระบบอิเล็กทรอนิกส์มีหน้าที่ดูแลการเสนอราคาทุกขั้นตอนที่อยู่ในอำนาจหน้าที่ของตน ให้เป็นไปด้วยความเรียบร้อยสุจริต เป็นธรรม และต้องวางมาตรการ เพื่อป้องกันการทุจริตและการสมยอมในด้านราคา ไม่ว่าของเจ้าหน้าที่ของรัฐหรือผู้มีสิทธิเสนอราคาด้วยความระมัดระวังรอบคอบ(๖) ในกรณีที่ปรากฏว่ากระบวนการเสนอราคาทางอิเล็กทรอนิกส์ประสบข้อขัดข้องจนไม่อาจดำเนินต่อไปให้แล้วเสร็จภายในเวลาที่กำหนดได้ให้คณะกรรมการดำเนินการประมูลด้วยระบบอิเล็กทรอนิกส์สั่งพักกระบวนการเสนอราคา โดยมิให้ผู้แทนผู้มีสิทธิเสนอราคาพบปะหรือติดต่อสื่อสารกับบุคคลอื่นเมื่อแก้ไขข้อขัดข้องแล้ว จึงให้ดำเนินกระบวนการเสนอราคาต่อไปจากขั้นตอนที่ค้างอยู่ภายในเวลาของการเสนอราคาที่ยังเหลือก่อนจะสั่งพักกระบวนการเสนอราคาแต่ต้องสิ้นสุดกระบวนการเสนอราคาภายในวันเดียวกัน เว้นแต่คณะกรรมการดำเนินการประมูลด้วยระบบอิเล็กทรอนิกส์เห็นว่ากระบวนการเสนอราคาจะไม่แล้วเสร็จได้โดยง่ายหรือข้อขัดข้องไม่อาจแก้ไขได้ ก็ให้ประธานคณะกรรมการดำเนินการประมูลด้วยระบบอิเล็กทรอนิกส์สั่งยกเลิกกระบวนการเสนอราคา และกำหนด วัน เวลาและสถานที่ เพื่อเริ่มต้นกระบวนการเสนอราคาใหม่และแจ้งให้ผู้มีสิทธิเสนอราคาทุกรายที่อยู่ในสถานที่นั้นทราบ(๗) กวอ. อาจกำหนดมาตรการอื่นใดเพื่อรักษาความเป็นธรรมและผลประโยชน์ของกรุงเทพมหานครเพิ่มเติมอีกก็ได้ข้อ ๑๔ บทเฉพาะกาลการประมูลด้วยระบบอิเล็กทรอนิกส์ใดที่อยู่ระหว่างดำเนินการและยังไม่แล้วเสร็จในวันที่ระเบียบนี้ใช้บังคับให้ดำเนินการต่อไปตามประกาศกรุงเทพมหานครที่ใช้บังคับอยู่เดิม จนกว่าจะดำเนินการแล้วเสร็จข้อ ๑๕ ให้ปลัดกรุงเทพมหานครรักษาการตามระเบียบนี้ประกาศณ วันที่ ๑๕ สิงหาคม พ.ศ. ๒๕๔๙อภิรักษ์โกษะโยธินผู้ว่าราชการกรุงเทพมหานครนันทนา/ผู้จัดทำ๗ กันยายน ๒๕๔๙[๑]ราชกิจจานุเบกษา เล่ม ๑๒๓/ตอนพิเศษ ๙๓ ง/หน้า ๓๕/๑ กันยายน ๒๕๔๙